എ.സി റോഡ് നവീകരണംപാറശേരി പാലം പൊളിച്ചു തുടങ്ങ ിപാറശേരി പാലം പൊളിച്ചു തുടങ്ങി കുട്ടനാട്: എ.സി റോഡ് നവീകരണത്തിന്റെ ഭാഗമായി നെടുമുടി പാറശേരി പാലം പൊളിച്ചു തുടങ്ങി. രണ്ടു ദിവസംകൊണ്ടു പാലം പൂര്ണമായി പൊളിച്ചുനീക്കി പുതിയ പാലത്തിന്റെ നിര്മാണം ആരംഭിക്കും. പ്രതികൂല സാഹചര്യങ്ങള് ഉണ്ടായില്ലെങ്കില് അമ്ബത് ദിവസത്തിനുള്ളില് പുതിയ പാലം ഗതാഗതത്തിന് തുറന്നുകൊടുക്കാന് സാധിക്കുമെന്ന് കരാര് കമ്ബനി അധികൃതര് പറഞ്ഞു. നിലവില് പാലത്തിന്റെ നാലു തൂണുകളുടെ നിര്മാണം പൂര്ത്തിയായിട്ടുണ്ട്. പാലം പൊളിച്ചാലുടന് പൈല് ക്യാപ് ഘടിപ്പിക്കുന്ന ജോലികള് ആരംഭിക്കും.പാലം പൊളിച്ചതോടെ കാര് അടക്കമുള്ള ചെറിയ വാഹനങ്ങളും ആംബുലന്സും കടന്നുപോകുന്നതിനായി സമാന്തരപാത ഒരുക്കിയിട്ടുണ്ട്. പൂപ്പള്ളി ജങ്ഷനില് പരിശോധന നടത്തിയ ശേഷമേ വാഹനങ്ങള് താല്ക്കാലിക പാതയിലൂടെ കടന്നുപോകാന് അനുവദിക്കുന്നുള്ളു. അതേസമയം പൊങ്ങ, പക്കി പാലങ്ങള് പൂര്ത്തിയായ സാഹചര്യത്തില് വാഹനങ്ങള്ക്ക് കൈനകരി വഴി ആലപ്പുഴയ്ക്ക് പോകാനാകും. ജി.പി.എം. പാലത്തിനു സമാന്തരമായി മുട്ടു നിര്മ്മിക്കുന്ന ജോലി പൂര്ത്തിയായാല് ബസ് അടക്കമുള്ള വലിയ വാഹനങ്ങള്ക്കും കൈനകരി വഴി ആലപ്പുഴയ്ക്ക് പോകാന് സാധിക്കും. രണ്ട് ദിവസത്തിനുള്ളില് ഈ മുട്ടു നിര്മ്മാണം പൂര്ത്തിയാക്കി വാഹനങ്ങള് കടത്തിവിടാന് സാധിച്ചേക്കും.